Jeg gider ikke mere
Jeg gider ikke mere oppustet pis 
Hører I mig. Hører jeg mig? 

Min bevæggrunde for at stå oprejst er blevet nogle andre over de sidste 6 måneder. 

Filmen eller dimsen der holder pisset (hverdagen) sammen for mig er gået i stykker. Helt i udu. 

Hvor der før var motivation til at sælge Danmarks sikreste IT løsninger/ koncepter og konsulentydelser, til nu at motiveres af luften jeg ynder at indånde i grådige gisp og mundfulde med smag og kontur af frihed, rum, splat, kærlighed og sol. Lige præcis i de blandinger jeg kan lide.

Jeg gider fandme ikke mere konformitet (min egen). 
Min far er død, jeg er 48 år. 

Mine børn har mange år endnu på denne planet. Jeg har knap så mange, men nok til ikke at lade mig fortære og ædes op af noget jeg ikke vokser af. Som min far gjorde. Han havde sat alt på rød og derfor var der ingen nuancer længere da rød pludselig ikke eksisterede længere. Så var der kun tomhed, ensomhed og betændte sår. 
Jeg er ikke min far. 

Det er jeg for adopteret til. 

Jeg deler ingen gener med ham, kun dele af et kæmpe ragnarok….og slagene i livet, de mange forliste forhold, med mænd med hvem jeg fik børn med, eller ikke. En riffel der sigtede på mig, fik jeg af den ene. En kæbe af led af en anden, jeg ved ikke hvem jeg elskede mest. 



Mit low blev også mit high (ifht. Min livslinje) 
Det laveste sted/ sidste station inden gennembrud af erindring… (prostitution)

Rollespil og performance 

Afhængighed af bekræftelse 

“I SD handler det mere om relation end om penge” ????  

https://vm.tiktok.com/ZMLopv4fh/?k=1

Jeg var en lille hjulbenet pige med skæve tænder og stridt sort hår. 
Hjulbenene kom fra en kalk- og vitaminfattig kost.

Der var ris, komælkspulver og kylling til alle måltiderne på børnehjemmet i Dacca, Bangladesh, hvortil jeg var blevet afleveret som spæd. 

Som to årig blev jeg adopteret.

1 Kærlighed overvinder ikke alt - men det hjælper os godt på vej

Jeg er opvokset med skyld og skam og et desorganiseret tilknytningsmønster. 

Jeg har ubevidst taget tilknytningsmønsteret med mig, og det har gennemsyret det meste af mit liv og resulteret i brudte forhold, dramatiske forhold, usunde relationer, vanvittige handlinger, vilde reaktionsmønstre og en grundlæggende smertende manglende tro på at være berettiget til overhovedet at eksistere.

I et desorganiseret forældre barn forhold kan barnet ikke kapere vanviddet omkring det. Først når barnet kommer på afstand af vanviddet, kan det udløse reaktioner som følelser af selv at være vanvittig. 

Når et barn ikke tidligt lærer den sunde relation til omsorgspersoner at kende, vil det altid søge efter det. Men da barnet ingen erfaring har med trygge og sunde relationer i barndommen er det svært at finde ud af relationer op igennem livet. 

Kærlighed overvinder ikke alt - men det hjælper os godt på vej pt. 2

Jeg er opvokset i 70’erne og 80’erne, 
I et hjem gennemsyret af alt det
man ikke drømte om. 
Det har til gengæld givet mig nogle fordele, som nok ikke var det første, jeg så dem som…

Jeg lærte at nøjes med det lidt der var,
mit hjerte var umætteligt.
Et sultent barn, der søgte umulig kærlighed, i årene der fulgte.





Når du lever i livet, og ikke bare udholder det. 
Når du tager chancer, præger verden med det der er dig og tager credit for det du gør, så kan du også leve det, og det bedste er at du så ved du er det hele værd. 

“You dont have to change the World it’s not a part of the progress” 
Frit efter Joan Didion


*Jeg savner dig i går
Jeg savner dig i dag
Jeg savner dig i morgen

(Jeg har altid savnet dig)

*Jeg savnede dig i går
Jeg savner dig i dag
Jeg vil savne dig i morgen 

——————-//——————-

*Vi kan finde hjem på mange måder 

——————-//——————-

Jeg behøver ikke holde en tale for dig
Mine ord er overflødige

Jeg behøver ikke savne 
For jeg savnede dig i går 

Jeg behøver ikke frygte  
Om du kender vejen hjem 

Jeg behøver ikke sige farvel  
For du er her jo alligevel 

Jeg behøver ikke holde en tale for dig
Mine ord er overflødige

Jeg hænger med næbbet og går i ring
Døden er et grundvilkår for alt levende 

Jeg behøver ikke holde en tale for dig

Jeg ranker ryggen og ser det der er
Livet er bevægeligt

Jeg behøver ikke savne

Jeg åbner døren for sorgen 
Lyset vil hele mig

Jeg behøver ikke frygte

Jeg elsker dig for den du er
I morgen som i går

Jeg behøver ikke sige farvel

Jeg ved du elsker
Inderligheden kan gøre ondt

Jeg behøver ikke holde en tale for dig 
Livet går videre 

Jeg behøver ikke holde en tale for dig 
Ordene findes… alligevel



——————-//——————-

Jeg putter filtre for mine øjne 
Så jeg ikke ser

Vi putter filtre for dine øjne 
Så du ikke ser


——————-//——————-

Vi hænger med næbbet
Og går i ring
(Og står i ring)
Om din kiste og i dit liv

——————-//——————-

Vi skal have et åbent sind, men bare ikke så åbent, at hjernen falder ud

——————-//——————-

Døden er et grundvilkår for alt levende 

Powerkvinde eller bare ren power 
Hvorfor er der ikke noget der hedder powermand. Hvorfor den forskel på hvordan ordet power tilføjes ordet kvinde, men da det ikke tilføjes ordet mand, kan der opstår der en selvfølgelighed i selskab med ordet mand.

Jeg voksede op fra jeg var 2 år. Det forinden har jeg ingen historik på. 
Det er ikke det samme som ikke at kunne huske noget fra sine første leveår. 
Jeg har ingen historik, ingen vidner til hvordan mit liv startede. 

Alligevel har jeg 3 mødre! 
Den 1. Gav mig en kærlig gave; livet. Hun gav mig en chance for at overleve. Det ville muligvis være en tilværelse uden forældre, men der ville være mad og en form for omsorg. Jeg kender hende ikke, og det gør ikke noget. Jeg tror jeg forbinder hendes handling med moderkærlighed.

Den 2. Adopterede mig og blev således min juridiske mor. I hvert fald for et par år. Efter 2 år afgav hun fuld juridisk forældremyndighed til min juridiske adoptivfar. Jeg kender hende ikke, og hun kender ikke mig. Jeg husker hende. Jeg tror jeg forbinder hendes handling med afsavn, svig og tomhed. 

Den 3. Gav mig i en alder af 5 år en sammenbragt familie og en storesøster. Hun gav mig også følelsen af at være nr. to, tre, ja nogen gange nr. fire. 

Med min 3. Mor lærte jeg noget om alkoholisme langt før jeg vidste hvad det var. Jeg lærte en del om svaghed, om angst og små lyserøde piller ude i skabet på badeværelset. Jeg lærte at jeg ikke kunne få hjælp af hende, min 3. mor. 

Min 3. Mor er ved at dø. En død der har været undervejs de sidste 20 år. En død forårsaget af alkohol, tæsk, hjerneblødninger, blodpropper, hjemløshed og angst. Jeg er nu blevet min 3. Mors "nærmeste" pårørende. Jeg forbinder hende med afmagt, vrede, sorg, ømhed og en afart af noget der minder om kærlighed. 


De svigtende mødre/ mine svigtende mødre 

At være knust er ikke det samme som at være i stykker 


